Publication: Magyar Közlöny
Issue: MK-1999-90 (Year: 1999, Number: 90)
Era: 1990-2004
Section: KT. és a 14/1996. (XII. 19.) KT. rendeletekkel összefüggésben tartalmi alkotmányellenesség megállapítására is kérelmet nyújtott be. Ezt az indítványát az Alkotmánybíróság
Paragraph Index: 411

1. Az indítványozó hat önkormányzati rendelet megalkotásához kapcsolódóan állít alkotmány- és törvénysértést. Az Alkotmánybíróság érdemben csak az alkotmánysértés tekintetében folytatta le az eljárást. Az Alkotmány 42. §-a a helyi önkormányzáshoz való jogot határozza meg, a 44. § (1) bekezdés pedig az önkormányzáshoz való jog közvetett és közvetlen gyakorlásának formáiról szól. A helyi önkormányzáshoz való jog képviselő-testületi gyakorlásának egyik központi eleme a rendeletalkotás, az önkormányzat a helyi közügyek rendezésére jogszabályt alkothat. Ugyanakkor az Alkotmány ezen, de más rendelkezései sem szólnak az önkormányzat rendeletalkotási eljárásáról. Az indítványozó által felvetett probléma és az Alkotmány 42. és 44. §-a között összefüggés nincs, ezért az Alkotmánybíróság a Szatymazi önkormányzat 5/1996. (IV. 25.) KT., 14/1996. (XII. 19.) KT., 12/1997. (XII. 15.) KT., 13/1997. (XII. 15.) KT., 14/1997. (XII. 15.)

Source: https://magyarkozlony.hu/hivatalos-lapok/83766884a7055700ad94c8983253a2db2f3d5e90/dokumentumok/a96c0531e7fa60ee58f12d95ec5c87e89284bfa1/letoltes